7. PIELIKUMS

ŪDEŅRAŽA EMISIJU NOTEIKŠANA REESS UZLĀDES PROCEDŪRU LAIKĀ

1. IEVADS

Šajā pielikumā aprakstīta visu ceļu transportlīdzekļu REESS uzlādes procedūras laikā radušos ūdeņraža emisiju noteikšanas procedūra saskaņā ar šo noteikumu 5.4. punktu.

2. TESTA APRAKSTS

Ūdeņraža emisiju testu (šī pielikuma 7.1. attēls) veic, lai noteiktu ūdeņraža emisijas REESS uzlādes procedūrās ar lādētāju. Tests sastāv no šādiem soļiem:

a) transportlīdzekļa/REESS sagatavošana;

b) REESS izlāde;

c) ūdeņraža emisiju noteikšana normālas uzlādes laikā;

d) ūdeņraža emisiju noteikšana uzlādes laikā ar lādētāja atteici.

3. TESTI

3.1. Transportlīdzekļa tests

3.1.1. Transportlīdzeklim jābūt labā mehāniskā stāvoklī un ar vismaz 300 km nobraukumu septiņu dienu laikā pirms testa. Minētajā laikposmā transportlīdzeklim jābūt aprīkotam ar REESS, kam veic ūdeņraža emisiju testu.

3.1.2. Ja REESS izmantota temperatūrā, kas pārsniedz istabas temperatūru, operatoram jāievēro ražotāja noteikto procedūru, lai REESS temperatūru saglabātu normālā darbības diapazonā.

Ražotāja pārstāvim jāspēj apliecināt, ka REESS temperatūras uzturēšanas sistēma nav bojāta un tai nav ietilpības defekta.

3.2. Sastāvdaļas tests

3.2.1. REESS jābūt labā mehāniskā stāvoklī un pakļautai vismaz 5 standarta cikliem (kā noteikts 8. pielikuma 1. papildinājumā).

3.2.2. Ja REESS izmantota temperatūrā, kas pārsniedz istabas temperatūru, operatoram jāievēro ražotāja noteikto procedūru, lai REESS temperatūru saglabātu normālā darbības diapazonā.

Ražotāja pārstāvim jāspēj apliecināt, ka REESS temperatūras uzturēšanas sistēma nav bojāta un tai nav ietilpības defekta.

7.1. attēls

Ūdeņraža emisiju noteikšana REESS uzlādes procedūru laikā

Maksimums 2 minūtes pēc pievienošanas elektrotīklam

Maksimums 2 minūtes pēc pievienošanas elektrotīklam

Ūdeņraža emisijas tests uzlādes atteices laikā Apkārtējā temperatūra 293 °K ±2 °K

12 līdz 36 h

12 līdz 36 h

REESS izlāde Apkārtējā vides temperatūra 293 līdz 303 °K

Ūdeņraža emisijas tests normālas uzlādes laikā

REESS izlāde Apkārtējā temperatūra 293 līdz 303 K

Transportlīdzekļa/REESS sagatavošana (ja nepieciešams)

Maksimums 15 minūtes

Maksimums 7 dienas

Maksimums 7 dienas

Maksimums 15 minūtes

Izgarošana

Izgarošana

SĀKUMS

BEIGAS

4. TESTA IEKĀRTA ŪDEŅRAŽA EMISIJAS TESTAM

4.1. Ūdeņraža emisijas mērīšanas kamera

Ūdeņraža emisijas mērīšanas kamera ir gāznecaurlaidīga mērīšanas kamera, kurā var ievietot testējamo transportlīdzekli/REESS. Transportlīdzeklim/REESS jābūt pieejamam no visām pusēm, un kamerai, kad tā ir hermētiski noslēgta, ir jābūt gāznecaurlaidīgai saskaņā ar šā pielikuma 1. papildinājumu. Kameras iekšējai virsmai ir jābūt necaurlaidīgai, un tā nedrīkst reaģēt ar ūdeņradi. Temperatūras uzturēšanas sistēmai visu testa laiku jāspēj vadīt gaisa temperatūra kameras iekšienē tā, lai tā atbilstu noteiktajai temperatūrai ar vidējo pielaidi ±2 oK visā testa laikā.

Lai kompensētu tilpuma izmaiņas, ko rada ūdeņraža emisijas kamerā, drīkst izmantot maināma tilpuma vai cita veida testa iekārtu. Maināma tilpuma kamera izplešas un saraujas atbilstīgi ūdeņraža emisijām kamerā. Divi iekšējā tilpuma izmaiņas kompensēšanas līdzekļi ir kustīgu paneļu vai plēšu konstrukcija, kurā necaurlaidīgi maisi kamerā izplešas vai saraujas atbilstīgi iekšējā spiediena izmaiņām, notiekot gaisa apmaiņai ar ārpus kameras esošo gaisu. Jebkādai tilpuma kompensēšanas konstrukcijai jāsaglabā kameras integritāte, kā noteikts šā pielikuma 1. papildinājumā.

Jebkādai tilpuma kompensēšanas metodei jāierobežo atšķirība starp kameras iekšējo spiedienu un barometrisko spiedienu līdz maksimālajai vērtībai ±5 hPa.

Kamerai ir jābūt fiksējamai noteiktā tilpumā. Maināma tilpuma kamerai jāspēj kompensēt izmaiņas attiecībā pret tās “nominālo tilpumu” (skatīt 7. pielikuma 1. papildinājuma 2.1.1. punktu), ņemot vērā ūdeņraža emisijas testa laikā.

4.2. Analītiskās sistēmas

4.2.1. Ūdeņraža analizators

4.2.1.1. Atmosfēra kamerā jāpārrauga, izmantojot ūdeņraža analizatoru (elektroķīmiska tipa detektoru) vai hromatogrāfu ar siltumvadītspējas noteikšanu. Parauga gāzi ņem no kameras vienas sānu sienas vai jumta viduspunkta, un visas apvadplūsmas novirza atpakaļ kamerā, vēlams punktā tieši lejpus sajaukšanas ventilatora.

4.2.1.2. Ūdeņraža analizatora reakcijas laikam uz 90 procentiem no galīgā nolasījuma ir jābūt mazākam nekā 10 sekundes. Tā stabilitātei ir jābūt labākai nekā 2 procenti no pilnas skalas pie nulles un 80 procenti ± 20 procenti no pilnas skalas 15 minūšu laikposmā visos darbības diapazonos.

4.2.1.3. Analizatora atkārtojamības rādītājam, izteiktam kā vienai standartnovirzei, ir jābūt labākai nekā 1 procents no pilnas skalas pie nulles un 80 procenti ± 20 procenti no pilnas skalas visos izmantotajos diapazonos.

4.2.1.4. Analizatora darbības diapazonus izvēlas tā, lai panāktu labāko izšķirtspēju mērīšanas, kalibrēšanas un noplūdes pārbaudes procedūrās.

4.2.2. Ūdeņraža analizatora datu reģistrēšanas sistēma

Ūdeņraža analizatoru aprīko ar ierīci elektrisko izejas signālu reģistrēšanai ar frekvenci vismaz reize minūtē. Reģistrēšanas sistēmai jābūt darbības raksturlielumiem, kas ir vismaz ekvivalenti reģistrējamajam signālam, un jānodrošina pastāvīga rezultātu reģistrēšana. Reģistrētajiem datiem skaidri jāparāda normālā uzlādes testa un darbības ar uzlādes atteici sākumu un beigas.

4.3. Temperatūras reģistrēšana

4.3.1. Temperatūru kamerā reģistrē divos punktos ar temperatūras devējiem, kas savienoti tā, lai rādītu vidējo vērtību. Mērījumu punkti kamerā atrodas apmēram 0,1 m atstatu no katras sānu sienas vertikālās viduslīnijas 0,9 ± 0,2 m augstumā.

4.3.2. Temperatūru elementu tuvumā reģistrē, izmantojot devējus.

4.3.3. Ūdeņraža emisiju mērīšanas gaitā temperatūras reģistrē ar frekvenci vismaz reize minūtē.

4.3.4. Temperatūras reģistrēšanas precizitātei ir jābūt ± 1,0 K robežās, un temperatūras izšķirtspējai ir jābūt ± 0,1 K.

4.3.5. Reģistrēšanas vai datu apstrādes sistēmas izšķirtspējai laikā ir jābūt ± 15 sekundes.

4.4. Spiediena reģistrēšana

4.4.1. Starpību Dp starp barometrisko spiedienu testēšanas zonā un kameras iekšējo spiedienu ūdeņraža emisiju mērīšanas laikā reģistrē vismaz reizi minūtē.

4.4.2. Spiediena reģistrēšanas sistēmas precizitātei ir jābūt 2 ±hPa, un spiediena izšķirtspējai ir jābūt ±0,2 hPa.

4.4.3. Reģistrēšanas vai datu apstrādes sistēmas izšķirtspējai laikā ir jābūt ± 15 sekundes.

4.5. Sprieguma un strāvas stipruma reģistrēšana

4.5.1. Lādētāja spriegumu un strāvas stiprumu (akumulatoru baterijas) visā ūdeņraža emisijas mērījumu laikā reģistrē ar frekvenci vismaz reize minūtē.

4.5.2. Sprieguma reģistrēšanas sistēmas precizitātei ir jābūt ±1 V robežās, un sprieguma izšķirtspējai ir jābūt ±0,1 V.

4.5.3. Strāvas stipruma reģistrēšanas sistēmas precizitātei ir jābūt ±0,5 A, un strāvas stipruma izšķirtspējai ir jābūt ±0,05 A.

4.5.4. Reģistrēšanas vai datu apstrādes sistēmas izšķirtspējai laikā ir jābūt ± 15 sekundes.

4.6. Ventilatori

Kameru aprīko ar vienu vai vairākiem ventilatoriem vai pūtējiem ar plūsmas jaudu no 0,1 līdz 0,5 m3/s, lai rūpīgi sajauktu atmosfēru kamerā. Jābūt iespējai panākt vienmērīgu temperatūru un ūdeņraža koncentrāciju kamerā mērījumu laikā. Transportlīdzekli kamerā nedrīkst pakļaut tiešai gaisa plūsmai no ventilatoriem vai pūtējiem.

4.7. Gāzes

4.7.1. Kalibrēšanai un darbībai jābūt pieejamām šādām tīrām gāzēm:

a) attīrītam sintētiskajam gaisam (tīrība < 1 ppm C1 ekvivalentu; < 1 ppm CO; < 400 ppm CO2; < 0,1 ppm NO); ar skābekļa saturu starp 18 un 21 procentu no tilpuma;

b) ūdeņradim (H2) ar minimālo tīrību vismaz 99,5 procenti.

4.7.2. Kalibrēšanas un kontroles gāzēm jāsatur ūdeņraža (H2) un attīrīta sintētiskā gaisa maisījumi. Kalibrēšanas gāzu faktiskajām koncentrācijām ir jābūt ±2 procentu robežās no nominālajām vērtībām. To atšķaidīto gāzu precizitātei, kuras iegūtas, izmantojot gāzu dalītāju, ir jābūt ±2 procentu robežās no nominālās vērtības. Koncentrācijas, kas norādītas 1. papildinājumā, var iegūt arī ar gāzu dalītāju, par atšķaidīšanas gāzi izmantojot sintētisko gaisu.

5. TESTA PROCEDŪRA

Tests sastāv no šādiem pieciem soļiem:

a) transportlīdzekļa/REESS sagatavošana;

b) REESS izlāde;

c) ūdeņraža emisiju noteikšana normālas uzlādes laikā;

d) vilces akumulatoru baterijas izlāde;

e) ūdeņraža emisiju noteikšana uzlādes laikā ar lādētāja atteici.

Ja transportlīdzeklis/REESS starp diviem soļiem ir jāpārvieto, to pārstumj uz nākamā testa vietu.

5.1. Transportlīdzekļa tests

5.1.1. Transportlīdzekļa sagatavošana

Pārbauda REESS vecinājumu, lai pārliecinātos, ka transportlīdzeklis septiņu dienu laikā pirms testēšanas veicis vismaz 300 km. Minētajā laikposmā transportlīdzeklim ir jābūt aprīkotam ar vilces akumulatoru bateriju, kurai veic ūdeņraža emisijas testu. Ja to nevar pierādīt, piemēro šādu procedūru.

5.1.1.1. REESS izlādes un sākotnējās uzlādes

Procedūra sākas ar transportlīdzekļa REESS izlādi, 30 minūtes braucot pa testa trasi ar vienmērīgu ātrumu, kas ir 70 procenti ± 5 procenti no transportlīdzekļa maksimālā ātruma.

Izlādi pārtrauc:

a) ja transportlīdzeklis nespēj braukt ar ātrumu, kas ir 65 procenti no maksimālā trīsdesmit minūšu ātruma, vai

b) ja norādījumu apturēt transportlīdzekli vadītājam dod standarta iebūvētie kontrolmēraparāti, vai

c) pēc 100 km nobraukuma.

5.1.1.2. REESS sākotnējā uzlāde

Uzlādēšanu veic:

a) ar lādētāju;

b) apkārtējā temperatūrā starp 293 K un 303 K.

Procedūrā neizmanto nekādus ārējos lādētājus.

REESS uzlādes pabeigšanas kritēriji ir lādētāja automātiska izslēgšanās.

Šī procedūra ietver visus īpašos uzlādes veidus, kurus var uzsākt automātiski vai manuāli, piemēram, izlīdzinājuma vai apkopes uzlāde.

5.1.1.3. Procedūru, kas aprakstīta 5.1.1.1. un 5.1.1.2. punktā, atkārto divreiz.

5.1.2. REESS izlāde

REESS izlādē, trīsdesmit minūtes braucot pa testa trasi ar vienmērīgu ātrumu, kas ir 70 procenti ±5 procenti no transportlīdzekļa maksimālā trīsdesmit minūšu ātruma.

Izlādes pārtraukšana notiek:

a) ja norādījumu apturēt transportlīdzekli vadītājam dod standarta iebūvētie kontrolmēraparāti, vai

b) kad transportlīdzekļa maksimālais ātrums ir mazāks par 20 km/h.

5.1.3. Izgarošana

Piecpadsmit minūšu laikā pēc 5.2. punktā noteiktās akumulatoru baterijas izlādes operācijas pabeigšanas transportlīdzekli novieto izgarošanas zonā. Transportlīdzekli atstāj stāvam ne mazāk kā 12 stundas un ne vairāk kā 36 stundas laikā starp vilces akumulatoru baterijas izlādes beigām un ūdeņraža emisijas testa normālas uzlādes gaitā sākumu. Šajā laikposmā transportlīdzeklim ļauj izgarot 293 K ± 2 K temperatūrā.

5.1.4. Ūdeņraža emisiju tests normālas uzlādes gaitā

5.1.4.1. Pirms izgarošanas perioda beigām mērīšanas kameru vairākas minūtes attīra, līdz iegūst stabilu ūdeņraža fonu. Šajā laikā ieslēdz arī kameras sajaukšanas ventilatoru(-us).

5.1.4.2. Ūdeņraža analizatoru tieši pirms testa noregulē uz nulli un pārbauda ar kontroles gāzi.

5.1.4.3. Izgarošanas beigās testa transportlīdzekli ar izslēgtu motoru un atvērtiem logiem un bagāžas nodalījumu ievieto mērījumu kamerā.

5.1.4.4. Transportlīdzekli pieslēdz elektrotīklam. REESS uzlādē normālā uzlādes procedūrā, kas norādīta 5.1.4.7. punktā.

5.1.4.5. Divu minūšu laikā pēc elektriskā savienojuma izveides normālās uzlādes solī kameras durvis aizver un hermētiski noslēdz.

5.1.4.6. Normālā uzlāde ūdeņraža emisijas testa nolūkā sākas, kad kamera ir hermētiski noslēgta. Lai iegūtu sākotnējos CH2i, Ti un Pi nolasījumus normālas uzlādes testa nolūkā, mēra ūdeņraža koncentrāciju, temperatūru un barometrisko spiedienu.

Šos skaitļus izmanto ūdeņraža emisijas aprēķiniem (šā pielikuma 6. punkts). Normālās uzlādes laikposmā apkārtējā temperatūra kamerā nedrīkst būt zemāka kā 291 K un augstāka kā 295 K.

5.1.4.7. Normālās uzlādes procedūra

Normālo uzlādi veic ar lādētāju, un tā sastāv no šādiem soļiem:

a) uzlāde ar nemainīgu strāvas stiprumu laikā t1;

b) virsuzlāde ar nemainīgu strāvas stiprumu laikā t2. Virsuzlādes intensitāti nosaka ražotājs, un tā atbilst izlīdzinājuma uzlādē izmantotajai.

REESS uzlādes beigu kritēriji ir lādētāja automātiska izslēgšanās, kad uzlādes laiks sasniedz t1 + t2. Šo uzlādes laiku ierobežo līdz t1 + 5 h, pat ja standarta kontrolmērinstruments vadītajam dod skaidru norādi, ka akumulatoru baterija vēl nav pilnībā uzlādēta.

5.1.4.8. Ūdeņraža analizatoru tieši pirms testa beigām noregulē uz nulli un pārbauda ar kontroles gāzi.

5.1.4.9. Emisijas paraugu ņemšanas perioda beigas ir t1 + t2 vai t1 + 5 h pēc sākotnējo paraugu ņemšanas uzsākšanas, kā noteikts šī pielikuma 5.1.4.6. punktā. Reģistrē atšķirīgos pagājušos laikposmus. Lai iegūtu beigu CH2f, Tf un Pf nolasījumus normālas uzlādes testa nolūkā, ko izmanto šī pielikuma 6. punktā noteiktajā aprēķinā, mēra ūdeņraža koncentrāciju, temperatūru un barometrisko spiedienu.

5.1.5. Ūdeņraža emisijas tests ar lādētāja atteici

5.1.5.1. Ne vēlāk kā septiņu dienu laikā pēc iepriekšējā testa pabeigšanas sākas procedūra ar transportlīdzekļa REESS izlādi saskaņā ar šā pielikuma 5.1.2. punktu.

5.1.5.2. Atkārto šā pielikuma 5.1.3. punktā noteiktās procedūras soļus.

5.1.5.3. Pirms izgarošanas perioda beigām mērīšanas kameru vairākas minūtes attīra, līdz iegūst stabilu ūdeņraža fonu. Šajā laikā ieslēdz arī kameras sajaukšanas ventilatoru(-us).

5.1.5.4. Ūdeņraža analizatoru tieši pirms testa noregulē uz nulli un pārbauda ar kontroles gāzi.

5.1.5.5. Izgarošanas beigās testa transportlīdzekli ar izslēgtu motoru un atvērtiem logiem un bagāžas nodalījumu ievieto mērījumu kamerā.

5.1.5.6. Transportlīdzekli pieslēdz elektrotīklam. REESS uzlādē saskaņā ar uzlādes atteices procedūru, kas noteikta 5.1.5.9. punktā.

5.1.5.7. Divu minūšu laikā pēc elektriskā savienojuma izveides solī ar uzlādes atteici kameras durvis aizver un hermētiski noslēdz.

5.1.5.8. Kad kamera ir hermētiski noslēgta, sākas uzlāde ar atteici ūdeņraža emisijas testa laikposma nolūkā. Lai iegūtu sākotnējos CH2i, Ti un Pi nolasījumus uzlādes ar atteici testa nolūkā, mēra ūdeņraža koncentrāciju, temperatūru un barometrisko spiedienu.

Šos skaitļus izmanto ūdeņraža emisijas aprēķinam (šā pielikuma 6. punkts). Uzlādes ar atteici laikposmā apkārtējā temperatūra kamerā nedrīkst būt zemāka kā 291 K un augstāka kā 295 K.

5.1.5.9. Uzlādes atteices procedūra

Uzlādes atteici veic ar piemērotu lādētāju, un tā sastāv no šādiem soļiem:

a) uzlāde ar nemainīgu strāvas stiprumu laikā t′1;

b) uzlāde ar maksimālo ražotāja ieteikto strāvas stiprumu 30 minūtes. Šajā fāzē lādētājs padod maksimālā stipruma strāvu, kādu ieteicis ražotājs.

5.1.5.10. Ūdeņraža analizatoru tieši pirms testa beigām noregulē uz nulli un pārbauda ar kontroles gāzi.

5.1.5.11. Testa perioda beigas ir t′1 + 30 minūtes pēc sākotnējo paraugu ņemšanas sākšanas, kā noteikts 5.1.5.8. punktā. Reģistrē pagājušos laikus. Lai iegūtu beigu CH2f, Tf un Pf nolasījumus uzlādes atteices testa nolūkā, ko izmanto šī pielikuma 6. punktā noteiktajā aprēķinā, mēra ūdeņraža koncentrāciju, temperatūru un barometrisko spiedienu.

5.2. Sastāvdaļas tests

5.2.1. REESS sagatavošana

Pārbauda REESS vecinājumu, lai apstiprinātu, ka REESS veikusi vismaz 5 standarta ciklus (kā noteikts 8. pielikuma 1. papildinājumā).

5.2.2. REESS izlāde

REESS izlādē 70 procentu ±5 procentu robežās no sistēmas nominālās jaudas.

Izlāde tiek pārtraukta, kad ir sasniegts ražotāja noteiktais SOC.

5.2.3. Izgarošana

Pēc 5.2.2. punktā noteiktās REESS izlādes operācijas pabeigšanas un pirms ūdeņraža emisijas testa uzsākšanas 15 minūšu laikā REESS atstāj izgarot pie 293 oK ±2 oK vismaz 12 stundas un ne vairāk kā 36 stundas.

5.2.4. Ūdeņraža emisijas tests normālas uzlādes laikā

5.2.4.1. Pirms REESS izgarošanas perioda beigām mērīšanas kameru vairākas minūtes attīra, līdz iegūst stabilu ūdeņraža fonu. Šajā laikā ieslēdz arī kameras sajaukšanas ventilatoru(-us).

5.2.4.2. Ūdeņraža analizatoru tieši pirms testa noregulē uz nulli un pārbauda ar kontroles gāzi.

5.2.4.3. Izgarošanas perioda beigās REESS ievieto mērījumu kamerā.

5.2.4.4. REESS uzlādē saskaņā ar normālo uzlādes procedūru, kā noteikts 5.2.4.7. punktā.

5.2.4.5. Divu minūšu laikā pēc elektriskā savienojuma izveides normālās uzlādes posmā kameru aizver un hermētiski noslēdz.

5.2.4.6. Normālā uzlāde ūdeņraža emisijas testa nolūkā sākas, kad kamera ir hermētiski noslēgta. Lai iegūtu sākotnējos CH2i, Ti un Pi nolasījumus normālas uzlādes testa nolūkā, mēra ūdeņraža koncentrāciju, temperatūru un barometrisko spiedienu.

Šos skaitļus izmanto ūdeņraža emisijas aprēķinam (šā pielikuma 6. punkts). Normālās uzlādes laikposmā apkārtējā temperatūra kamerā nedrīkst būt zemāka kā 291 K un augstāka kā 295 K.

5.2.4.7. Normālās uzlādes procedūra

Normālo uzlādi veic ar piemērotu lādētāju, un tā sastāv no šādiem soļiem:

a) uzlāde ar nemainīgu strāvas stiprumu laikā t1;

b) virsuzlāde ar nemainīgu strāvas stiprumu laikā t2. Virsuzlādes intensitāti nosaka ražotājs, un tā atbilst izlīdzinājuma uzlādē izmantotajai intensitātei.

REESS uzlādes beigu kritēriji ir lādētāja automātiska izslēgšanās, kad uzlādes laiks sasniedz t1 + t2. Šo uzlādes laiku ierobežo līdz t1 + 5 h, pat ja piemērots kontrolmērinstruments dod skaidru norādi, ka REESS vēl nav pilnībā uzlādēta.

5.2.4.8. Ūdeņraža analizatoru tieši pirms testa beigām noregulē uz nulli un pārbauda ar kontroles gāzi.

5.2.4.9. Emisijas paraugu ņemšanas perioda beigas ir t1 + t2 vai t1 + 5 h pēc sākotnējo paraugu ņemšanas uzsākšanas, kā noteikts šī pielikuma 5.2.4.6. punktā. Reģistrē atšķirīgos pagājušos laikposmus. Lai iegūtu beigu CH2f, Tf un Pf nolasījumus normālas uzlādes testa nolūkā, ko izmanto šī pielikuma 6. punktā noteiktajā aprēķinā, mēra ūdeņraža koncentrāciju, temperatūru un barometrisko spiedienu.

5.2.5. Ūdeņraža emisijas tests ar lādētāja atteici

5.2.5.1. Testa procedūru sāk ne vēlāk kā septiņas dienas pēc 5.2.4. punktā aprakstītā testa pabeigšanas; procedūru sāk ar transportlīdzekļa REESS izlādi saskaņā ar 5.2.2. punktu.

5.2.5.2. Atkārto iepriekš 5.2.3. punktā noteiktās procedūras soļus.

5.2.5.3. Pirms izgarošanas perioda beigām mērīšanas kameru vairākas minūtes attīra, līdz iegūst stabilu ūdeņraža fonu. Šajā laikā ieslēdz arī kameras sajaukšanas ventilatoru(-us).

5.2.5.4. Ūdeņraža analizatoru tieši pirms testa noregulē uz nulli un pārbauda ar kontroles gāzi.

5.2.5.5. Izgarošanas beigās REESS ievieto mērījumu kamerā.

5.2.5.6. REESS uzlādē saskaņā ar uzlādes atteices procedūru, kas noteikta 5.2.5.9. punktā.

5.2.5.7. Divu minūšu laikā pēc elektriskā savienojuma izveides solī ar uzlādes atteici kameras durvis aizver un hermētiski noslēdz.

5.2.5.8. Kad kamera ir hermētiski noslēgta, sākas uzlāde ar atteici ūdeņraža emisijas testa laikposma nolūkā. Lai iegūtu sākotnējos CH2i, Ti un Pi nolasījumus uzlādes ar atteici testa nolūkā, mēra ūdeņraža koncentrāciju, temperatūru un barometrisko spiedienu.

Šos skaitļus izmanto ūdeņraža emisijas aprēķinam (šā pielikuma 6. punkts). Uzlādes ar atteici laikposmā apkārtējā temperatūra kamerā nedrīkst būt zemāka kā 291 K un augstāka kā 295 K.

5.2.5.9. Uzlādes atteices procedūra

Uzlādes atteici veic ar piemērotu lādētāju, un tā sastāv no šādiem soļiem:

a) uzlāde ar nemainīgu strāvas stiprumu laikā t′1;

b) uzlāde ar maksimālo ražotāja ieteikto strāvas stiprumu 30 minūtes. Šajā fāzē lādētājs padod maksimālā stipruma strāvu, kādu ieteicis ražotājs.

5.2.5.10. Ūdeņraža analizatoru tieši pirms testa beigām noregulē uz nulli un pārbauda ar kontroles gāzi.

5.2.5.11. Testa perioda beigas ir t′1 + 30 minūtes pēc sākotnējo paraugu ņemšanas sākšanas, kā noteikts 5.2.5.8. punktā. Reģistrē pagājušos laikus. Lai iegūtu beigu CH2f, Tf un Pf nolasījumus uzlādes atteices testa nolūkā, ko izmanto šī pielikuma 6. punktā noteiktajā aprēķinā, mēra ūdeņraža koncentrāciju, temperatūru un barometrisko spiedienu.

6. APRĒĶINS

Šā pielikuma 5. punktā aprakstītie ūdeņraža emisijas testi ļauj aprēķināt ūdeņraža emisijas normālas uzlādes fāzē un uzlādes ar atteici fāzē. Ūdeņraža emisijas katrā no šīm fāzēm aprēķina, izmantojot sākotnējo un beigu ūdeņraža koncentrāciju, temperatūru un spiedienu kamerā, un kameras neto tilpumu.

Izmanto šādu formulu:

kur:

MH2 = ūdeņraža masa, grami, CH2 = izmērītā ūdeņraža koncentrācija kamerā, ppm tilpums, V = kameras neto tilpums kubikmetros (m3), koriģēts attiecībā uz transportlīdzekļa ar atvērtiem logiem un bagāžas nodalījumu tilpumu. Ja transportlīdzekļa tilpums nav noteikts, atņem 1,42 m3, Vout = kompensācijas tilpums m3 pie testa temperatūras un spiediena, T = kameras apkārtējā temperatūra, K, P = absolūtais spiediens kamerā, kPa, k = 2,42,

kur: i ir sākotnējais nolasījums; f ir beigu nolasījums.

6.1. Testa rezultāti

REESS ūdeņraža masas emisijas ir:

MN = ūdeņraža masas emisijas normālas uzlādes testā, grami;